Publication: Magyar Közlöny
Issue: MK-2000-98 (Year: 2000, Number: 98)
Era: 1990-2004
Section: a 168/2000. (IX. 29.) Korm. rendelethez
Paragraph Index: 106

4. A képzés főbb tanulmányi területei és arányai A tanulmányi területek általános követelményeit, arányait az 1. számú melléklet 5. pontja, az 1—2. képzési szakasz tanulmányi területeit konkrétan az 5.1. és 5.2. pont tartalmazza. 4.1. Szakterületi képzés Szakkórtan: beszédhibák kórtana, fogászat-fogszabályozás. Szakpszichológia: beszédfogyatékosok pszichológiája, gyógypedagógiai pszichodiagnosztika, ismertek az értelmileg és tanulásban akadályozottak pszichológiájából. Szakpedagógia: logopédiatörténet, bevezetés a logopédiába. Szaknyelvészeti tudományok: gyermeknyelv, pszicholingvisztika, fonetika és beszédakusztika, beszédtechnika, pedoaudiológia. Nevelési gyakorlat: a logopédiai szakterületen. 4.2. Szakági képzés 4.2.1. Tanári szakág Szakkórtan: ismeretek a logopédiai kórképekből. Szakpszichológia: beszédsérültek pszichológiája, gyógypedagógiai pszichológia, gyógypedagógiai pszichodiagnosztika, személyiségfejlesztő csoportmunka, pszichomotoros fejlesztés. Szakpedagógia, szakmódszertan: megkésett és akadályozott beszédfejlődés, pöszeség, orrhangzós beszéd, dadogás, enyhe fokban hallássérültek fejlesztése, diszlexia, diszkalkulia, szimptomatikus beszédhibák. Oktatásmódszertan: a nevelés-oktatás alapvető műveltségi területeinek módszertana. A logopédiai terápiás munka és oktatásmódszertana, a beszédtechnika oktatásmódszertana, esetismertető szeminárium. Gyakorlatok: pszichodiagnosztikai gyakorlat, óvodai és iskolai pedagógiai, iskolai tanítási gyakorlat, összefüggő szakmai gyakorlat. 4.2.2. Terapeuta szakág Szakpszichológia: beszédsérültek pszichológiája, gyógypedagógiai pszichológia, gyógypedagógiai pszichodiagnosztika. Szakpedagógia, szakmódszertan: diszfónia, hadarás, dizartria, nyelvlökéses nyelés, afázia, agnózia, beszédtechnikai módszertan. Szakkórtan: a centrális beszédzavarok kórtana. Terápia, szakterápia: dadogásterápia, Frostig-féle fejlesztőprogram, szenzomotoros integrációs terápia, Affolter-féle fejlesztőprogram, zene és terápia, gyermekzene, a képi kifejezés technikái, a képiség jelzésértéke, vizuális művészeti pedagógiai terápia, képi kifejezés és feszültségoldás, a tanulási zavarok korai felismerése és terápiája, a terápiás kapcsolat pszichológiája, a logopédiai terápiás munka módszertana, terápiás esetismertető szeminárium. Gyakorlatok: pszichodiagnosztikai gyakorlat, terápiás gyakorlat, összefüggő szakmai gyakorlat.

Source: https://magyarkozlony.hu/hivatalos-lapok/770bfd1fb6f5cc7e48956fc22d477ab97efd38ef/dokumentumok/aab4c94c7192409007a64e499b5111c37b439a53/letoltes